
                                                            จดหมายข่าว
องค์การบริหารส่วนตำบลกาลูปัง  ตำบลกาลูปัง  อำเภอรามัน  จังหวัดยะลา
ฉบับที่  2  ประจำเดือน  กุมภาพันธ์  พ.ศ. 2558

สวัสดีค่ะ จดหมายข่าวฉบับที่ 2 ประจำเดือน กุมภาพันธ์  2558 สำหรับเดือนนี้ก็มีวันสำคัญ ซึ่งเป็นวันวาเลนไทม์ ซึ่งเป็นวันแห่งความรัก องค์การบริหารส่วนตำบลกาลูปัง ก็หวังเป็นอย่างยิ่งว่าทุกคนในชาติก็ควรให้ความรักต่อกันทุกเชื้อชาติ เพราะเราต่างอาศัยอยู่ในผืนแผ่นดินไทยขวานทองของเรา  นะค่ะ

ในเดือนกุมภาพันธ์ นี้ ก็มีกิจกรรมที่องค์การบริหารส่วนตำบลกาลูปังได้ให้การสนับสนุน ได้แก่
1. โครงการส่งเสริมการพัฒนาสตรีและครอบครัว “แม่ลูกผูกพัน เรียนรู้ เท่าทัน เฝ้าระวังสื่อ”

เนื่องจากสภาพสังคมปัจจุบัน ครอบครัวไม่ว่าจะเป็นเด็กมักตกเป็นเหยื่อของการถูกกระทำความรุนแรง  สามีทำร้ายร่างการภรรยา การเลี้ยงดูลูกของพ่อแม่อย่างผิดวิธี การถูกล่วงละเมิดทางเพศโดยบุคคลภายในครอบครัว หรืออีกหลายสาเหตุที่ปรากฏตามสื่อต่างๆ ทั้ง โทรทัศน์ หนังสือพิมพ์ ซึ่งเป็นปัญญาที่พบบ่อยและทวีความรุนแรงมากขึ้นในปัจจุบัน   องค์การบริหารส่วนตำบลกาลูปังได้เห็นความสำคัญของปัญหาดังกล่าว  จึงได้จัดทำโครงการนี้ขึ้นมา เพื่อส่งเสริม สนับสนุนให้ความรู้กับประชาชน ได้ตระหนักถึงปัญหาที่จะเกิดขึ้นในครอบครัว  ได้รับองค์ความรู้และการรับสื่ออย่างสร้างสรรค์ตลอดจนการเฝ้าระวังสื่อที่มีผลต่อการรับสื่อของเยาวชนและเด็ก ตลอดจนการจัดกิจกรรมเพื่อส่งเสริมความสัมพันธ์ที่ดีในครอบครัว  โดยโครงการนี้ได้จัดขึ้นเมื่อวันที่  12-13  กุมภาพันธ์  2558  ณ  ศูนย์พัฒนาเด็กเล็กบ้านกาลูปัง

ข่าวสาร -  ประชาสัมพันธ์  อบต.กาลูปัง


องค์การบริหารส่วนตำบลกาลูปังขอประชาสัมพันธ์กำหนดการชำระภาษี ดังนี้


1. ภาษีโรงเรือนและที่ดิน ยื่นแบบแสดงรายการ เดือนกุมภาพันธ์ ของทุกปี


2.  ภาษีป้าย  ยื่นแบบแสดงรายการ เดือนมกราคม – มีนาคม ของทุกปี


3. ภาษีบำรุงท้องที่ ยื่นแบบแสดงรายการ เดือนมกราคม – เมษายน ของทุกปี    


   


องค์การบริหารส่วนตำบลกาลูปัง เปิดให้บริการประชาชนในวันทำงานปกติในช่วงเที่ยง  12.00 – 13.00  น ประชาชนท่านใดที่มีความประสงค์จะมารับบริการก็สามารถมาใช้บริการได้












































